நறை கமழ் அலங்கல் மாலை நளிர் நறுங் குஞ்சி மைந்தர், துறை அறி கலவிச் செவ்வித் தோகையர் தூசு வீசி, நிறை அகல் அல்குல் புல்கும் கலன் கழித்து அகல நீத்தார் - அறை பறை அனைய நீரார் அரு மறைக்கு ஆவரோ தான்? 56 பொன் அருங் கலனும், தூசும், புறத்து உள துறத்தல் வம்போ? நல் நுதல் ஒருத்தி, தன்பால் அகத்து உள நாணும், நீத்தாள்;- உன்ன அருந் துறவு பூண்ட உணர்வுடை ஒருவனே போல், தன்னையும் துறக்கும் தன்மை காமத்தே தங்கிற்று அன்றே. 57